शास्त्री उस बात पर अपना पक्ष रख रहे थे जिसमें इंग्लैंड में टेस्ट सीरीज में 1-4 से हार के बाद कोहली पत्रकार के सवाल पर भड़क गए थे. कोहली से जब एक पत्रकार कहा कि क्या वह कोच के विचारों से सहमत नहीं है, तो उन्होंने उसे जवाब दिया, ‘यह आपके विचार है, शुक्रिया.’ अधिकारी ने कहा, ‘शास्त्री जब टीम की तारीफ कर रहे थे तभी एक सीओए सदस्य ने उन्हें बीच में रोक दिया.’ उन्होंने बताया, ‘सीओए सदस्य ने उन्हें कहा कि इस बैठक के विषय पर लौटिए और आगामी ऑस्ट्रेलिया दौरे की नीतियों पर चर्चा करिए. आप यह फैसला नहीं कर सकते कि यह विदेशों में प्रदर्शन के मामले में यह सर्वश्रेष्ठ टीम है या नहीं. लोगों को फैसला करने दीजिए.